তথ্যবিবরণী নম্বর : ৪১২৮

**দুঃস্থদের মাঝে সমাজকল্যাণমন্ত্রীর ভাতা বিতরণ**

ঢাকা, ১৪ কার্তিক (৩০ অক্টোবর) :

 সমাজকল্যাণমন্ত্রী নুরুজ্জামান আহমেদ আজ ঢাকায় মোহাম্মদপুরের নবোদয় সংঘ মাঠে শহর সমাজসেবা কার্যালয়-৬ এর আওতায় প্রায় এক হাজার অসচ্ছল ও দুঃস্থলোকের মাঝে বয়স্ক ও প্রতিবন্ধী ভাতা এবং সুদমুক্ত ঋণ বিতরণ করেন।

 সমাজকল্যাণমন্ত্রী এ সময় প্রকৃত উপকারভোগীদের মাঝে ভাতা বিতরণ নিশ্চিত করতে সংশ্লিষ্টদের প্রতি আহ্বান জানিয়ে বলেন, সমাজসেবার মতো মহৎ কাজে কোনো প্রকার উৎকোচ গ্রহণ কিংবা মধ্যস্বত্বভোগ আদৌ বরদাস্ত করা হবে না।

 অনুষ্ঠানে অন্যান্যের মধ্যে সংসদ সদস্য মোঃ সাদেক খান, সমাজসেবা অধিদফতরের পরিচালক (কার্যক্রম) আব্দুল্লাহ আল মামুন এবং ঢাকা জেলা সমাজসেবা কার্যালয়ের উপ-পরিচালক রকনুল হক বক্তৃতা করেন।

 উল্লেখ্য, শহর সমাজসেবা কার্যালয়-৬ এর আওতায় ৭টি ওয়ার্ডে এ পর্যন্ত ৩ হাজার ৯৮ জনকে বয়স্ক ভাতা, ২ হাজার ২৮১ জনকে প্রতিবন্ধী ভাতা, ২ হাজার ২৮১ জনকে সুদমুক্ত ক্ষুদ্রঋণ, ৩৭৮ জন শিক্ষার্থীকে প্রতিবন্ধী শিক্ষা ভাতা, ১৭৮ জন বীর মুক্তিযোদ্ধাকে সম্মানী ভাতা এবং ৮৪ জন বেদে ও অনগ্রসর জনগোষ্ঠীকে অনগ্রসর ভাতা বিতরণের পাশাপাশি ১ হাজার ২০০ জনকে দক্ষতা উন্নয়নের প্রশিক্ষণ দেয়া হয়েছে। এছাড়াও ৫৭২টি নিবন্ধনকৃত স্বেচ্ছাসেবী প্রতিষ্ঠান এবং ৪টি এতিমখানাকে নিয়মিত অনুদান প্রদান করা হচ্ছে।

#

শাহ আলম/মাহমুদ/সঞ্জীব/জয়নুল/২০১৯/২০১৫ঘণ্টা

তথ্যবিবরণী নম্বর : ৪১২৭

টেকসই উন্নয়নের জন্য দেশকে মাস্টার প্ল্যানের আওতায় আনা হবে

 --- গণপূর্ত মন্ত্রী

ঢাকা, ১৪ কার্তিক (৩০ অক্টোবর) :

 গৃহায়ন ও গণপূর্ত মন্ত্রী শ ম রেজাউল করিম বলেছেন, ‘বর্জ্য দূষণের ক্ষতিকর প্রভাব মোকাবিলায় সকলকে এগিয়ে আসতে হবে। এখন থেকে যেখানে শিল্প হবে সেখানে ইটিপি পদ্ধতি, যেখানে আবাসন হবে সেখানে এসটিপি পদ্ধতিতে বর্জ্যকে প্রক্রিয়াজাত করে নিঃশেষ করা হবে। তা না হলে আগামী প্রজন্ম ধ্বংস হয়ে যাবে। পূর্বাচলে প্রতিটি বাড়ির জন্য বর্জ্য প্রক্রিয়াজাতকরণের নির্দেশনা দেওয়া হবে। সমন্বিত বা ব্যক্তিগতভাবে এই ব্যবস্থাপনা করা হবে।’

 আজ রাজধানীর সেগুনবাগিচায় গণপূর্ত অধিদপ্তরের সম্মেলন কক্ষে ‘বিশ্ব বসতি দিবস ২০১৯’ উপলক্ষে গৃহায়ন ও গণপূর্ত মন্ত্রণালয়ের উদ্যোগে আয়োজিত সেমিনারে প্রধান অতিথির বক্তব্যে মন্ত্রী এসব কথা বলেন।

 মন্ত্রী আরো বলেন, ‘উন্নয়ন টেকসই হতে হবে। ঠুনকো বা অস্থায়ী উন্নয়ন দেশকে ভালো কিছু দিতে পারে না। এজন্য সরকার সারা দেশকে মাস্টার প্ল্যানের আওতায় নিয়ে আসছে। ব্যক্তিগত জমিতেও অপরিকল্পিত কিছু করতে দেয়া হবে না। পরিকল্পিত উপায়ে জমির সর্বোচ্চ ব্যবহার হতে হবে।’

 নগর উন্নয়ন অধিদপ্তরের পরিচালক ড. খুরশীদ জাবিন হোসেন তৌফিকের সভাপতিত্বে সেমিনারে বিশেষ অতিথির বক্তব্য প্রদান করেন গৃহায়ন ও গণপূর্ত মন্ত্রণালয়ের সচিব মোঃ শহীদ উল্লা খন্দকার ও গণপূর্ত অধিদপ্তরের প্রধান প্রকৌশলী মোঃ সাহাদাত হোসেন। সেমিনারে আরো বক্তব্য প্রদান করেন রাজধানী উন্নয়ন কর্তৃপক্ষের চেয়ারম্যান ড. সুলতান আহমেদ, জাতীয় গৃহায়ন কর্তৃপক্ষের চেয়ারম্যান মোঃ রাশিদুল ইসলাম, স্থাপত্য অধিদপ্তরের প্রধান স্থপতি আ স ম আমিনুর রহমান এবং হাউজিং এন্ড বিল্ডিং রিসার্চ ইনস্টিটিউটের মহাপরিচালক মোহাম্মদ শামীম আখতার।

#

ইফতেখার/মাহমুদ/রফিকুল/জয়নুল/২০১৯/১৯৩০ঘণ্টা

তথ্যবিবরণী নম্বর : ৪১২৬

রেলপথ মন্ত্রীর সাথে ভারতীয় হাইকমিশনারের বৈঠক

ঢাকা, ১৪ কার্তিক (৩০ অক্টোবর) :

 বাংলাদেশে নিযুক্ত ভারতীয় হাইকমিশনার রীভা গাঙ্গুলি দাশ আজ রেলভবনে রেলপথ মন্ত্রী মোঃ নূরুল ইসলাম সুজনের সাথে এক দ্বিপাক্ষিক বৈঠকে অংশগ্রহণ করেন।

 বৈঠকে ভারতীয় অর্থায়নে বাংলাদেশে যেসব প্রকল্প চলছে সেগুলো সম্পর্কে বিস্তারিত আলোচনা করা হয়। এছাড়াও রেলপথ মন্ত্রীর সাম্প্রতিক ভারত সফরে দু’দেশের মধ্যে স¦াক্ষরিত সমঝোতা স¥ারকের অগ্রগতি পর্যালোচনা করা হয়।

 বৈঠকে যমুনা নদীর পশ্চিম পাড়ে সিরাজগঞ্জ বাজারে ভারতের একটি ছোট আইসিডি (ইনল্যান্ড কনটেইনার ডিপো) নির্মাণের বিষয়ে আলোচনা হয় এবং জানানো হয়, আইসিডি নির্মাণের লক্ষ্যে জায়গা পরিদর্শন করা হয়েছে। উভয় পক্ষের সম্মতিতে অবকাঠামো নির্মাণ-সহ বাকি কাজগুলো করা হবে।

 ভারত থেকে ২০টি লোকোমোটিভ সরবরাহ বিষয়ে বলা হয়, কারিগরি দল পরিদর্শন করে বিভিন্ন শর্তাবলি ঠিক করে ইঞ্জিনগুলো দ্রুত আনার বিষয়ে উদ্যোগ গ্রহণ করবে।

 বৈঠকে ভারতের পক্ষ থেকে রাজশাহী থেকে মালদহ হয়ে কলকাতা পর্যন্ত একটি আন্তঃদেশীয় নতুন ট্রেন চালু করার বিষয়ে আগ্রহ প্রকাশ করা হয়। উভয় পক্ষের আলোচনা শেষে সিদ্ধান্ত হয় যে, বাংলাদেশ এবং ভারতের যৌথ ওয়ার্কিং গ্রুপ এ বিষয়ে সিদ্ধান্ত নেবে।

 এলওসি এর অর্থায়নে চলমান তিনটি গুরুত্বপূর্ণ প্রকল্প খুলনা মোংলা রেলপথ নির্মাণ প্রকল্প, ঢাকা-টঙ্গী তৃতীয় ও চতুর্থ রেললাইন এবং টঙ্গী থেকে জয়দেবপুর পর্যন্ত দ্বিতীয় ডাবল লাইন নির্মাণ প্রকল্প বিষয়ে এবং সৈয়দপুর ও পাহাড়তলী ওয়ার্কসপ আধুনিকায়ন বিষয়ে বিস্তারিত আলোচনা করা হয়।

 রেলপথ মন্ত্রণালয়ের সচিব মোঃ মোফাজ্জেল হোসেন, বাংলাদেশ রেলওয়ের মহাপরিচালক মোঃ শামসুজ্জামান-সহ রেলওয়ের ঊর্ধ্বতন কর্মকর্তারা বৈঠকে উপস্থিত ছিলেন। ভারতীয় হাইকমিশনার ছাড়াও বাংলাদেশে নিযুক্ত ভারতের রেলওয়ের উপদেষ্টা অনিতা বারিক-সহ তিন জন প্রতিনিধি বৈঠকে অংশগ্রহণ করেন।

#

শরিফুল/মাহমুদ/রফিকুল/জয়নুল/২০১৯/১৯২০ঘণ্টা

তথ্যবিবরণী নম্বর : ৪১২৫

**খালেদার দুর্নীতি লুকিয়ে স্বাস্থ্য খারাপ বলে সহানুভূতি আদায়ের চেষ্টায় বিএনপি**

 **-- তথ্যমন্ত্রী**

ঢাকা, ১৪ কার্তিক (৩০ অক্টোবর) :

 ‘খালেদা জিয়ার দুর্নীতির কথা গোপন করে তার স্বাস্থ্য খারাপ বলে প্রচার করে বিএনপি জনগণের সহানুভূতি আদায়ের চেষ্টায় লিপ্ত’, বলেছেন তথ্যমন্ত্রী ও আওয়ামী লীগের প্রচার সম্পাদক ড. হাছান মাহ্‌মুদ। তিনি বলেন, এটি তাদের রাজনৈতিক দৈন্যেরই পরিচয়।

 আজ রাজধানীর ধানমন্ডিতে আওয়ামী লীগের রাজনৈতিক কার্যালয়ে দলের প্রচার উপ-কমিটির বৈঠকের শুরুতে সাংবাদিকদের প্রশ্নের জবাবে মন্ত্রী এসব কথা বলেন। প্রচার উপ-কমিটির সভাপতি ও প্রধানমন্ত্রীর রাজনৈতিক উপদেষ্টা এইচ টি ইমাম, ডাক ও টেলিযোগাযোগ মন্ত্রী মোস্তাফা জব্বার, প্রচার উপ-কমিটির উপ-সম্পাদক আমিনুল ইসলাম আমিন-সহ কমিটির সভ্যবৃন্দ এ সময় উপস্থিত ছিলেন।

 ‘বিএনপি’র রাজনীতি খালেদা জিয়ার স্বাস্থ্য নিয়েই আবর্তিত এবং বরাবরই তারা বেগম খালেদা জিয়ার স্বাস্থ্য নিয়ে অপরাজনীতি করে আসছে’ উল্লেখ করে ড. হাছান মাহ্‌মুদ প্রশ্ন রাখেন, ‘তাদের (বিএনপি’র) কি খালেদা জিয়ার আর্থ্রাইটিসের ব্যথা অর্থাৎ পুরনো স্বাস্থ্য সমস্যা ছাড়া আর কোনো ইস্যু নেই?’

 দেশে দুর্নীতির বিরুদ্ধে অভিযান অব্যাহত থাকবে কি না -এর প্রশ্নের জবাবে দলের প্রচার সম্পাদক বলেন, ‘এ অভিযান যে অব্যাহত থাকবে, মাননীয় প্রধানমন্ত্রী তা গতকাল বলেছেন। আমার মনে হয় না, এ ব্যাপারে আমার বাড়তি কিছু বলার প্রয়োজন আছে।’

 জনৈক জুয়াড়ি ক্রিকেটার সাকিব আল হাসানের সঙ্গে যে যোগাযোগের চেষ্টা করেছিল, তা আইসিসি’কে না জানানোর জন্য সাকিবের শাস্তি প্রসঙ্গে ড. হাছান মাহ্‌মুদের মন্তব্য চাইলে তথ্যমন্ত্রী সাংবাদিকদের বলেন, ‘বিষয়টি ক্রীড়াঙ্গনের, সেখানেই থাক। তবে আমার ব্যক্তিগত অনুভূতি হচ্ছে, সাকিবের শাস্তিটা একটু বেশিই হয়ে গেছে।’

#

আকরাম/মাহমুদ/সঞ্জীব/সেলিম/২০১৯/১৯০০ ঘণ্টা

তথ্যবিবরণী নম্বর : ৪১২৪

**জ্বালানি খাতে সহযোগিতা বিষয়ে কাতারের সাথে দ্বিপাক্ষিক সভা**

ঢাকা, ১৪ কার্তিক (৩০ অক্টোবর) :

 কাতারের সাথে বাংলাদেশের জ্বালানি খাতে সহযোগিতার বিষয়ে আজ সচিবালয়ে দ্বিপাক্ষিক সভা অনুষ্ঠিত হয়। সভায় বাংলাদেশের আট সদেস্যর প্রতিনিধিদলের নেতৃত্ব দেন বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ এবং কাতারের আট সদেস্যর প্রতিনিধিদলের নেতৃত্ব দেন কাতারের জ্বালানি বিষয়ক প্রতিমন্ত্রী সাদ শেরিদা আল কাবি (ঝধধফ ঝযবৎরফধ অষ কধধনর)।

 কাতারের প্রতিমন্ত্রী বাংলাদেশের সাম্প্রতিক উন্নয়নের প্রশংসা করে বলেন, কাতার বাংলাদেশের পাশে থাকবে। তিনি বিনিয়োগের ক্ষেত্র বাড়ানোর জন্য বিদ্যমান সমঝোতা স¥ারকের ব্যাপ্তি বাড়ানোর প্রস্তাব করেন এবং স্থলভিত্তিক এলএনজি টার্মিনাল ও এলএনজিভিত্তিক বিদ্যুৎ কেন্দ্র স্থাপনে বিনিয়োগ করতে আগ্রহ প্রকাশ করেন। এ সময় তিনি জ্বালানি খাতে বিনিয়োগের নতুন নতুন ক্ষেত্র খোঁজার জন্য সংশ্লিষ্ট সকলের সাথে আলোচনার ওপর গুরুত্ব দেন।

 প্রতিমন্ত্রী নসরুল হামিদ এলএনজি বা বিদ্যুৎ কেন্দ্রে বিনিয়োগের আগ্রহ প্রকাশ করায় কাতারের জ্বালানি বিষয়ক প্রতিমন্ত্রীকে ধন্যবাদ জানিয়ে বলেন, সরকার এদেশে কাতারের বিনিয়োগ আরো বড় আকারে দেখতে চায়। তিনি সমঝোতা স¥ারকে বিদ্যমান এলএনজির মূল্য পুনর্বিবেচনা করার অনুরোধ জানান।

 আলোচনাকালে প্রতিমন্ত্রী বাংলাদেশের বিদ্যুৎ ও জ্বালানি খাতের সার্বিক অবস্থা ও সম্ভাব্য বিনিয়োগের ক্ষেত্র নিয়ে আলোকপাত করেন।

 এ সময় অন্যান্যের মধ্যে বাংলাদেশে নিযুক্ত কাতারের রাষ্ট্রদূত আহমেদ মোহামেদ আল-দেহাইনি (অযসবফ গড়যধসবফ অষ-উবযধরহর), কাতার গ্যাসের পরিচালক আলা আবু যবারা (অষধ অনঁ ঔনধৎধ), পেট্রোবাংলার চেয়ারম্যান রুহুল আমীন হাওলাদার এবং রূপান্তরিত প্রকৃতিক গ্যাসের ব্যবস্থাপনা পরিচালক প্রকৌঃ মোঃ কামরুজ্জামান উপস্থিত ছিলেন।

#

আসলাম/মাহমুদ/রফিকুল/জয়নুল/২০১৯/১৮৩০ঘণ্টা

তথ্যবিবরণী নম্বর : ৪১২৩

**সমন্বিত প্রচেষ্টায় দুর্যোগের ক্ষয়ক্ষতি কমানো সম্ভব**

 **--- স্থানীয় সরকার মন্ত্রী**

ঢাকা, ১৪ কার্তিক (৩০ অক্টোবর) :

 স্থানীয় সরকার মন্ত্রী মোঃ তাজুল ইসলাম বলেছেন, বাংলাদেশ দুর্যোগপ্রবণ একটি দেশ। জনসংখ্যার আধিক্য ও ঘনবসতি দেশটিকে আরো ঝুঁকিপূর্ণ করে তুলেছে। ফলে ভূমিকম্প-সহ বিভিন্ন দুর্যোগে এদেশে ক্ষয়ক্ষতির সম্ভাবনা অনেক বেশি। তবে নিয়মতান্ত্রিক ও সমন্বিত প্রচেষ্টার মাধ্যমে দুর্যোগের ক্ষয়ক্ষতি কমিয়ে আনা সম্ভব। এজন্য দরকার পর্যাপ্ত প্রশিক্ষণ ও মহড়া। পর্যাপ্ত প্রস্তুতি থাকলে সংশ্লিষ্ট ব্যক্তি ও প্রতিষ্ঠানসমূহ প্রয়োজনের সময় দ্রুত ও সঠিক পদক্ষেপ নিতে পারবে।

 আজ রাজধানীর বসুন্ধরা আবাসিক এলাকার ‘এল ব্লক’ এর উন্মুক্ত স্থানে দুর্যোগ ব্যবস্থাপনা (ভূমিকম্প) অনুশীলনে মাঠ পর্যায়ে প্রশিক্ষণ ও মহড়া (উরংধংঃবৎ জবংঢ়ড়ংব ঊীবৎপরংব ধহফ ঊীপযধহমব (উজঊঊ)-এ প্রধান অতিথির বক্তৃতায় মন্ত্রী এসব কথা বলেন। এতে বিশেষ অতিথি হিসেবে উপস্থিত ছিলেন দুর্যোগ ব্যবস্থাপনা ও ত্রাণ প্রতিমন্ত্রী ডা. মোঃ এনামুর রহমান।

 দুর্যোগ ব্যবস্থাপনা ও ত্রাণ মন্ত্রণালয়, সশস্ত্র বাহিনী বিভাগ এবং টঝ অৎসু চধপরভরপ (টঝঅজচঅঈ) এর যৌথ উদ্যোগে এ প্রশিক্ষণ ও মহড়া অনুষ্ঠিত হচ্ছে। গত ২৭ অক্টোবর শুরু হওয়া এ মহড়া চলবে ৩১ অক্টোবর পর্যন্ত।

#

হাসান/মাহমুদ/রফিকুল/জয়নুল/২০১৯/১৮২০ঘণ্টা

তথ্যববিরণী নম্বর : ৪১২২

**শেখ হাসিনা সম্পাদিত বই কুইন্স লাইব্রেরিতে হস্তান্তর**

নিউইয়র্ক, ৩০ অক্টোবর :

 প্রধানমন্ত্রী শেখ হাসিনা সম্পাদিত, বাংলাদেশের মহান স্বাধীনতার স্থপতি ও সর্বকালের সর্বশ্রেষ্ঠ বাঙ্গালি জাতির পিতা বঙ্গবন্ধু শেখ মুজিবুর রহমানের ওপর ১৯৪৮ হতে ১৯৭১ সাল পর্যন্ত গোয়েন্দা রিপোর্ট বিষয়ক ‘Secret Documents of Intelligence Branch on Father of the Nation Bangabandhu Sheikh Mujibur Rahman’ Volume – 1, 2, & 3 আনুষ্ঠানিকভাবে কুইন্স লাইব্রেরির প্রধান লাইব্রেরিয়ান নিক বোরন এর কাছে হস্তান্তর করেন নিউইয়র্কস্থ কনসাল জেনারেল সাদিয়া ফয়জুননেসা।

 উল্লেখ্য, নিউইয়র্কের কুইন্স লাইব্রেরির প্রধান লাইব্রেরিয়ান ও সিনিয়র ভাইস প্রেসিডেন্ট নিক বোরন ২৮ অক্টোবর কনসাল জেনারেল সাদিয়া ফয়জুননেসা’র সাথে কনস্যুলেটে সাক্ষাৎ করেন। এ সময়
কনসাল জেনারেল মহান ‘শহিদ দিবস এবং আন্তর্জাতিক মাতৃভাষা দিবস, ২০১৯’ যৌথভাবে উদযাপনে সহযোগিতা এবং জাতির পিতা ‘বঙ্গবন্ধু শেখ মুজিবুর রহমানের ৯৯তম জন্মবার্ষিকী ও জাতীয় শিশু দিবস, ২০১৯’ উদ্‌যাপন সহযোগিতা প্রদানের জন্য কুইন্স লাইব্রেরিকে ধন্যবাদ জানান। কনস্যুলেট জেনারেলের এসকল ভূমিকার ভূয়সী প্রশংসা করে বোরন বলেন, বাংলাদেশ কনস্যুলেট জেনারেলই প্রথম কনস্যুলেট অফিস যারা মূলধারার কুইন্স লাইব্রেরিকে সাথে নিয়ে একটি আন্তর্জাতিক দিবস উদ্‌যাপন করেছে।

 নিক বোরন বলেন, নিউইয়র্কে দুইশত এর অধিক ভাষার লোক বাস করেন এবং বাংলা ভাষাভাষীর সংখ্যা দিন দিন বৃদ্ধি পাচ্ছে। ফলে দিন দিন বাংলাদেশি-আমেরিকান পাঠকের সংখ্যাও বৃদ্ধি পাচ্ছে। কনস্যুলেট কর্তৃক সরবরাহকৃত বাংলা ভাষা বিভিন্ন বই পাঠকের কাছে বেশ আগ্রহ সৃষ্টি করেছে বলে তিনি জানান।

#

অনসূয়া/রেজ্জাকুল/আসমা/২০১৯/১৫৩০ ঘণ্টা

তথ্যবিবরণী নম্বর : ৪১২১

**শেষ হলো রেডিও এশিয়া সম্মেলন**

ঢাকা, ১৪ কার্তিক (৩০ অক্টোবর) :

 শেষ হলো এশিয়া প্যাসিফিক ব্রডকাস্টিং ইউনিয়ন (এবিইউ) এবং বাংলাদেশ বেতার আয়োজিত রেডিও এশিয়া সম্মেলন ২০১৯। আজ ঢাকায় হোটেল ইন্টারকন্টিনেন্টালে সম্মেলনটির আনুষ্ঠানিক সমাপ্তি ঘোষণা করেন তথ্য মন্ত্রণালয়ের অতিরিক্ত সচিব নুরুল করিম। বাংলাদেশ বেতারের সহযোগিতায় দুই দিনব্যাপী এই সম্মেলনে বাংলাদেশসহ ২২ দেশের ২১২ জন রেডিও ব্যক্তিত্ব ও গণমাধ্যম বিশেষজ্ঞ অংশ নিয়েছেন। সম্মেলনে ৬২ জন বিদেশি প্রতিনিধি অংশগ্রহণ করেন ।

 এবিইউ-এর সেক্রেটারি জেনারেল জাভেদ মোত্তাগি, বাংলাদেশ বেতার-এর মহাপরিচালক নারায়ণ চন্দ্র শীল ও ভয়েস অভ্ ইন্দোনেশিয়া-এর পরিচালক আগুন সুসাত্যে সমাপনী অনুষ্ঠানে বক্তব্য রাখেন।

 ২০২০ সালে রেডিও এশিয়া কনফারেন্স অনুষ্ঠিত হবে ইন্দোনেশিয়ার বালিতে। সমাপনী অনুষ্ঠানে বর্তমান স্বাগতিক দেশের পক্ষ থেকে বাংলাদেশ বেতারের মহাপরিচালক ২০২০ সালের সম্মেলনের স্বাগতিক দেশ ইন্দোনেশিয়ার ভয়েস অভ্ ইন্দোনেশিয়ার পরিচালকের হাতে পরবর্তী সম্মেলনের স্মারক তুলে দেন।

 উল্লেখ্য, বাংলাদেশে এই প্রথমবার রেডিও এশিয়া কনফারেন্স অনুষ্ঠিত হলো।

 এর আগে সম্মেলনের দ্বিতীয় দিন আজ সকালের অধিবেশনে ডিজিটাল যুগে গতানুগতিক রেডিও টিকে থাকার চ্যালেঞ্জ নিয়ে অনুষ্ঠিত হয় এক আকর্ষণীয় বিতর্ক। নিউজিল্যান্ড, অস্ট্রেলিয়া, ভারত, মালয়েশিয়া এবং এর রেডিওর সৃজনশীল অনুষ্ঠান নিয়ে ছিল চারটি পৃথক শো-কেসিং অধিবেশন।

 ২০৪০ সালের রেডিও কেমন হবে? এই বিষয় নিয়ে এক্সপার্ট প্যানেল অধিবেশন ছাড়াও এদিন বিকালে ‘স্মার্ট রেডিও ফর অল’ শীর্ষক কর্মশালাও অনুষ্ঠিত হয়।

 আগামীকাল বৃহস্পতিবার সন্ধ্যায় ‘রেডিও সং ফেস্টিভ্যাল’ আয়োজনের মধ্য দিয়ে তিন দিনব্যাপী এই সম্মেলন ও উৎসবের সমাপ্তি ঘটবে। সং ফেস্টিভ্যাল-এ প্রধান অতিথি থাকবেন তথ্যমন্ত্রী ড. হাছান মাহ্‌মুদ এমপি।

#

পরীক্ষিৎ/অনসূয়া/জসীম/রেজ্জাকুল/বিপু/আসমা/২০১৯/১৫০০ ঘণ্টা

তথ্যবিবরণী নম্বর : ৪১২০

**সেপ্টেম্বর মাসে মাদকবিরোধী জনসচেতনতামূলক কার্যক্রম**

ঢাকা, ১৪ কার্তিক (৩০ অক্টোবর) :

 মাদকদ্রব্য নিয়ন্ত্রণ অধিদপ্তরের তথ্যমতে গত সেপ্টেম্বর মাসে মাদকবিরোধী অভিযান, প্রচার কার্যক্রম ও মাঠ পর্যায়ে প্রচারিত ফিলারগুলোর তথ্য নিম্বরূপ :

 ঢাকা বিভাগে মাদকবিরোধী সভা ৬১টি, শিক্ষা প্রতিষ্ঠানভিত্তিক মাদকবিরোধী আলোচনা সভা ১১৩টি, ও মাদকবিরোধী ফিলার প্রচারে স্থানের সংখ্যা ৬টি; ময়মনসিংহে মাদকবিরোধী সভা ১৬টি, শিক্ষা প্রতিষ্ঠানভিত্তিক আলোচনা সভা ১৪টি ও মাদকবিরোধী ফিলার প্রচারে স্থানের সংখ্যা ৮টি; চট্টগ্রামে মাদকবিরোধী সভা ৪৭টি, শিক্ষা প্রতিষ্ঠানভিত্তিক আলোচনা সভা ৭৩টি, মাদকবিরোধী ফিলার প্রচারে স্থানের সংখ্যা ৪টি; রাজশাহীতে মাদকবিরোধী সভা ৩১টি, শিক্ষা প্রতিষ্ঠানভিত্তিক আলোচনা সভা ৭৩টি, মাদকবিরোধী ফিলার প্রচারে স্থানের সংখ্যা ২৯টি; রংপুরে মাদকবিরোধী সভা ২৯টি, শিক্ষা প্রতিষ্ঠানভিত্তিক আলোচনা সভা ৩৩টি, মাদকবিরোধী ফিলার প্রচারে স্থানের সংখ্যা ৩টি; খুলনায় মাদকবিরোধী সভা ৫৪টি, শিক্ষা প্রতিষ্ঠানভিত্তিক আলোচনা সভা ৫২টি, মাদকবিরোধী ফিলার প্রচারে স্থানের সংখ্যা ২টি; বরিশালে মাদকবিরোধী সভা ৩০টি, শিক্ষা প্রতিষ্ঠানভিত্তিক আলোচনা সভা ২৪টি, মাদকবিরোধী ফিলার প্রচারে স্থানের সংখ্যা ৭টি এবং সিলেটে মাদকবিরোধী সভা ২৪টি, শিক্ষা প্রতিষ্ঠানভিত্তিক আলোচনা সভা ২৫টি, মাদকবিরোধী ফিলার প্রচারে স্থানের সংখ্যা ৪টি।

 সেপ্টেম্বর মাসে আটটি বিভাগে মাদকবিরোধী সভা হয়েছে ২৯২টি, শিক্ষা প্রতিষ্ঠানভিত্তিক আলোচনা সভা হয়েছে ৪শ’ ৭টি, ফিলার প্রচার হয়েছে ৬৩টি এবং মাদকবিরোধী অভিযান হয়েছে ৫ হাজার ৫৫৭টি। অভিযানকালে ইয়াবা ট্যাবলেট, হেরোইন, গাজা, দেশি-বিদেশি মদ, বিয়ার, ফেনসিডিল, চোলাই মদ, জাওয়া, ওয়াশ, যানবাহন, মোবাইল সেট, নগদ অর্থ জব্দ করা হয়েছে।

#

বজলুর/অনসূয়া/রেজ্জাকুল/আসমা/২০১৯/১২৩০ ঘণ্টা

তথ্যবিবরণী নম্বর: ৪১১৯

**ক্ষুদ্র ও কুটির শিল্পায়নে দক্ষ জনবল তৈরির উদ্যোগ নিয়েছে বিসিক**

ঢাকা, ১৪ কার্তিক (৩০ অক্টোবর) :

 প্রধানমন্ত্রী শেখ হাসিনা ঘোষিত ২০২১ সালের মধ্যে বাংলাদেশকে শিল্পসমৃদ্ধ মধ্যম আয় এবং ২০৪১ সাল নাগাদ উন্নত ও সমৃদ্ধশালী হিসেবে গড়ে তুলতে বিভিন্ন স্তরে দক্ষ জনবল তৈরির উদ্যোগ নিয়েছে বাংলাদেশ ক্ষুদ্র ও কুটির শিল্প কর্পোরেশন (বিসিক)। এ কর্মসূচির আওতায় ২০১৮-১৯ অর্থবছরে বিসিক দেশে ও বিদেশে ২১টি কোর্সের মাধ্যমে ২শ’ ৫৬ জন কর্মকর্তা-কর্মচারীকে প্রশিক্ষিত করেছে। চলতি অর্থবছরে ৪৮টি কোর্সের মাধ্যমে আরো ২শ’ ৬০ জন কর্মকর্তা-কর্মচারীকে প্রশিক্ষণ দেয়া হবে।

 গতকাল বিসিক প্রধান কার্যালয়ে কর্মরত হিসাব ও অর্থ বিভাগের কর্মকর্তাদের নিরীক্ষা বিষয়ক দুই দিনের প্রশিক্ষণ কোর্সের উদ্বোধন অনুষ্ঠানে এ তথ্য জানানো হয়। বিসিক সম্মেলন কক্ষে সংস্থার প্রশিক্ষণ শাখা এ অনুষ্ঠানের আয়োজন করে। শিল্পসচিব মোঃ আবদুল হালিম এতে প্রধান অতিথি ছিলেন। বিসিক চেয়ারম্যান মোঃ মোশ্তাক হাসান এনডিসি অনুষ্ঠানে সভাপতিত্ব করেন।

 প্রধান অতিথির বক্তব্যে শিল্পসচিব বলেন, বঙ্গবন্ধুর হাতেগড়া প্রতিষ্ঠান বিসিক বাংলাদেশের শিল্পায়নে মৌলিক কাজ করে যাচ্ছে। তৃণমূল পর্যায়ে ক্ষুদ্র ও মাঝারি শিল্পায়ন কার্যক্রম গতিশীল করতে বিসিক ঐতিহাসিকভাবে গুরুত্বপূর্ণ অবদান রাখলেও এর কর্মকাণ্ড ও সাফল্য ততটা প্রচারে আসেনি। তিনি বিসিক বাস্তবায়িত বিভিন্ন প্রকল্পের সাফল্য গণমাধ্যমে তুলে ধরার নির্দেশনা দেন। একই সাথে তিনি তৃণমূল পর্যায়ে বিরাজমান শিল্প সম্ভাবনা এবং উদ্যোক্তাদের চাহিদার ওপর সমীক্ষা চালিয়ে কার্যকর প্রকল্প গ্রহণের জন্য বিসিক কর্মকর্তা-কর্মচারীদের পরামর্শ দেন।

 বিসিক চেয়ারম্যান বলেন, স্বচ্ছতা ও নিষ্ঠার সাথে দায়িত্ব পালন করলে নিরীক্ষা আপত্তি কমে যাবে। বিসিক থেকে নিরীক্ষা আপত্তি অবসানের জন্য এ ধরণের হাতে-কলমে প্রশিক্ষণ আয়োজন করা হয়েছে। তিনি বিসিকের অনিষ্পত্তিকৃত নিরীক্ষা আপত্তি দ্রুত নিষ্পত্তির ব্যবস্থা নেয়া হবে বলে জানান।

 উল্লেখ্য, চলতি অর্থবছরের জুলাই হতে সেপ্টেম্বর পর্যন্ত তিন মাসে বিসিক আয়োজিত ১৮টি কোর্সের মাধ্যমে ১শ’ ৩১ জন কর্মকর্তা-কর্মচারীকে প্রশিক্ষণ দেয়া হয়েছে। দু’দিনের এ প্রশিক্ষণ কোর্সে হিসাব ও অর্থ বিভাগের ৩০ জন কর্মকর্তা অংশ নিচ্ছেন। এসব প্রশিক্ষিত জনবল তৃণমূল পর্যায়ে মাইক্রো, ক্ষুদ্র, কুটির ও মাঝারি শিল্পের উন্নয়নে কার্যকর ভূমিকা রাখবে বলে আশা করা হচ্ছে।

#

জলিল/অনসূয়া/রেজ্জাকুল/শামীম/২০১৯/১২০০ ঘণ্টা

Handout Number : 4118

**Foreign Minister invites Greek businesses to invest in Bangladesh**

Greece (Athens), October 30 :

 Foreign Minister Dr. A K Abdul Momen invited the Greek businesses to invest in Bangladesh.

 Dr. Momen made this call when he attended a business talk titled 'Bangladesh: Greece, Business Opportunities' hosted by the Athens Chamber of Commerce and Industry (ACCI), in collaboration with Bangladesh Embassy in Athens on 29 October 2019.

 Foreign Minister apprised them of the prevailing business friendly environment in Bangladesh and invited them to visit Bangladesh and explore the opportunities that are being offered by Bangladesh. Dr. Momen flagged the attractive investment package, infrastructure and the political stability in Bangladesh as some of the key points to consider for taking investment decision.

 Dr. Momen pointed out that investors can expect to make profits and at the same time creating employment opportunities in Bangladesh. He viewed that Greek businesses can comfortably build partnerships with their Bangladeshi counterparts. Foreign Minister also suggested that Greek importers may explore the options of importing state of art quality Bangladesh products which are so far not known to Greek consumers. Dr. Momen sought investment, either direct or in the form of joint ventures from Greece with focus in the areas of tourism, shipping, hospitality industry, renewable energy, waste management etc.

President of the ACCI Constantine Michalos, Ambassador of Bangladesh to Greece Md. Jashim Uddin and Member of the Board of Directors of the Enterprise Greece Dimitrios Kourkoulas spoke at the seminar and highlighted the reasons for strongly considering Bangladesh at the next investment destination.

#

Tohidul/Anasuya/Rezzakul/Asma/2019/1130 hours

Handout Number : 4117

**Dr. Momen meets Greek Foreign Minister**

Greece (Athens), October 30 :

 Foreign Minister Dr. A K Abdul Momen said Bangladesh would stand ready to join any initiative to address the challenge of climate change. He said this while meeting with Foreign Minister of Greece Nikolaos Dendias Athens in Greece on 29 October 2019.

 On the issue of climate change, Greek Foreign Minister explained their plan to host a summit next year to discuss the impact of climate change on cultural heritage and sought Bangladesh’s support in this regard. He also praised Bangladesh government for showing extraordinary humane attitude while dealing Rohingya crisis and assured of support as individual state and as a member of the EU in resolving the issue peacefully.

Dr. Momen highlighted the investment opportunities offered by Bangladesh and invited investment from Greece. Nikolaos Dendias agreed to lead a Greek business delegation to explore trade and investment opportunities in Bangladesh. He also said the role of Bangladesh in global peacekeeping and peace building, and the Culture of Peace promoted by Bangladesh.

 The two Foreign Ministers signed an MOU on Cooperation in Diplomatic Training After the bilateral talks. Another MOU of Cooperation between Faculty of Fine Art, Dhaka University and Athens School of Fine Arts signed during the day.

Deputy Minister for Migration Policy Affairs of Greece Giorgios Koumoutsakos and Bangladesh Ambassador in Athens Jashim Uddin also participated in the meeting.

#

Tohidul/Anasuya/Rezzakul/Asma/2019/1130 hours